**VPRAŠANJA IN ODGOVORI**

**»Eksperimentalni projekti – celovit razvoj digitalnih kompetenc in temeljnih znanj računalništva in informatike«**

|  |
| --- |
| **12.6.2023** |

1. **Ali je v 6. točki javnega razpisa v drugi tabeli pravilna razporeditev sredstev po letih? Koliko vlog bo v okviru posameznega sklopa lahko izbranih za sofinanciranje?**

**ODG.:** V 6. točki javnega razpisa je prišlo v drugi tabeli pri razporeditvi sredstev med sklopi po letih do napake. Popravek javnega razpisa bo objavljen v Uradnem listu.

V tabeli je predvidena finančna dinamika **na ravni posameznega konzorcija v okviru sklopov** po proračunskih letih.

|  |  |  |  |
| --- | --- | --- | --- |
| **Leto** | **SKLOP 1** | **SKLOP 2** | **SKLOP 3** |
| 2023 | 174.544,00 | 92.727,00 | 61.818,00 |
| 2024 | 1.413.206,00 | 619.023,00 | 359.432,00 |
| 2025 | 1.413.206,00 | 619.023,00 | 359.432,00 |
| 2026 | 299.044,00 | 169.227,00 | 119.318,00 |
| **SKUPAJ** | **3.300.000,00** | **1.500.000,00** | **900.000,00** |

Glede na predvidena finančna sredstva v okviru sklopov se za sofinanciranje po posameznem sklopu izberejo tiste vloge, ki so prejele največ točk, in sicer za:

* sklop 1 bo izbrana ena vloga;
* sklop 2 bosta izbrani predvidoma dve vlogi;
* sklop 3 bodo izbrane predvidoma tri vloge.

# Podroben način izbora je opredeljen v 20. točki javnega razpisa (Datum odpiranja vlog za dodelitev sredstev ter postopek in način izbora).

**14.6.2023**

1. **Zanima nas prijava na sklop 3 javnega razpisa. Zahtevano minimalno število vključenih inovativnih oddelkov oz. skupin po posameznih sklopih:**

**Sklop 3: vsaj 110 oddelkov oz. skupin iz VIZ v treh šolskih letih. V kolikor izberemo raven VIZ osnovna šola (od 6. do 9. razreda).**

***Kako se štejejo oddelki oziroma skupine? So to razredi ali so to lahko zgolj oblikovane skupine? Ali je število otrok v oddelku določeno?***

***V kolikor letos vključimo pri posameznem konzorcijskem partnerju po en oddelek 6.,7. razred prvo leto ter naslednje leto 6., 7., 8. in 9. razred. Če šola nima več kot enega oddelka posameznega razreda, to pomeni da v tretjem letu ni nujna vključitev 6 oddelkov (ker jih sploh nima) in lahko toliko več oddelkov vključi druga šola, ki je partner v konzorciju?***

***Ali prav razumemo, da v kolikor izberemo raven VIZ osnovna šola (od 6. do 9. razreda) oddelkov ne smemo oblikovati iz ostalih razredov?* Iz tega sklepamo, da so potem v okviru takšnega konzorcija lahko zgolj osnovne šole? In ne moremo prenašati znanja med vrtci, osnovnimi šolami in srednjimi šolami kot bi želeli?**

**ODG.:** V osnovnih in srednjih šolah predstavljajo »oddelke« dejanski oddelki (npr. 7. a). V vrtcih pa predstavlja »skupino« posamezna starostna skupina. V projekt mora biti vključen celoten oddelek oz. skupina.

Posamezni VIZ mora zagotoviti 12 oddelkov. Zaradi objektivnih razlogov lahko vključi tudi manjše število oddelkov, vendar pa mora biti kazalnik o številu inovativnih oddelkov oz. skupin na ravni projekta dosežen. Če gre za manjšo šolo to navedite v obrazcu 1.7 (Izjava o sodelovanju VIZ). V primeru premajhnega števila oddelkov morajo zato drugi VIZ iz konzorcija zagotoviti več oddelkov oz. skupin. Če drugi VIZ tega ne morejo zagotoviti, pa se izjemoma vključi oddelek oz. skupino iz druge ravni vzgojno-izobraževalnega procesa.

1. **Ali je določeno število strokovnih delavcev, ki morajo biti vključeni v projektno skupino? Ali so lahko v oblikovani projektni skupini tudi člani razvojnega tima?**

**ODG.:** Število članov projektne skupine je odvisno od posameznega sklopa:

* + V SKLOPU 1 je vključenih vsaj 75 % strokovnih delavcev oddelčnih zborov za digitalne kompetence oz. vsaj 30 % za temeljne vsebine RIN;
	+ V SKLOPU 2 je vključenih vsaj 65 % strokovnih delavcev oddelčnih zborov;
	+ V SKLOPU 3 je vključenih vsaj 30 % strokovnih delavcev oddelčnih zborov;

Člani razvojnega tima so lahko tudi člani projektne skupine.

1. **Prosimo za pojasnilo glede sodelovanja ključnih deležnikov in zunanjih deležnikov iz lokalnega in širšega okolja, kot slednje so navedena tudi podjetja, zbornice, … (točka 2.1), kot prijavitelji (konzorcijski partnerji) pa teh zunanjih deležnikov ni navedenih (točka 3.). Ali to pomeni, da navedeni zunanji deležniki ne morejo biti konzorcijski partnerji in kako se jih lahko vključi v projekt?**

**ODG.:**Zunanji deležniki, ki ste jih navedli, ne morejo biti konzorcijski partnerji, lahko pa sodelujejo kot zunanji izvajalci.

Zunanji izvajalec lahko v projektu sodelujejo v razvojnih dejavnostih na ravni projekta, v projektni skupini ter pri načrtovanju in izvedbi ter evalvaciji dejavnosti v inovativnih oddelkih oz. skupinah, vključno s preverjanjem ter vrednotenjem temeljnih znanj RIN.

Vsak VIZ sodeluje z vsaj enim zunanjim izvajalcem na področju izobraževanja, ki ni partner konzorcija. Zunanji izvajalci so lahko ključni deležniki na področju izobraževanja (VIZ, visokošolski zavodi itd.) in zunanji deležniki (npr. podjetja, neprofitne organizacije, gospodarska ali obrtna zbornica, društva in druge organizacije civilne iniciative, mladinske organizacije, lokalne skupnostni, posamezniki itd.).

Zunanji izvajalci sodelujejo s konzorcijem oz. s posameznim konzorcijskem partnerjem, ki ima predvidena sredstva za plačilo opravljenih storitev, katere se lahko opravijo preko avtorskih ali podjemnih pogodb (svoja kategorija stroškov) ter v okviru 40 % financiranja po pavšalni stopnji ima vsak konzorcijski partner vključene tudi stroške vseh ostalih zunanjih izvajalcev, ki bodo sodelovali v projektu in za opravljene storitve izdali račun.

Konzorcij sodelovanje z zunanjimi izvajalci navede v Obrazcu 1: Prijavnica za projekt (pisma o nameri). Posamezni VIZ pa v Obrazcu 1.7: Izvaja o sodelovanju VIZ navede potencialne zunanje izvajalce, ki bodo sodelovali v okviru projekta.

1. **Kako se prijavi srednja ali višja strokovna šola v okviru šolskega centra?**

**ODG.:** Šolski center, ki ima v svoji sestavi več šol, lahko kot konzorcijskega partnerja prijavi eno ali več šol ali pa šolski center v celoti (ne more prijaviti šole v svoji sestavi in istočasno šolski center).

1. **Ali lahko obrazložite kakšnem pomen v javnem razpisu ima terminologija za višje strokovne šole kot npr.: vključitev inovativnih oddelkov, vključitev oddelčnih zborov, medpredmetno sodelovanje, pouk, šolsko leto?**

**ODG.:** Terminologija se za višje strokovne šole uporablja po analogiji za osnovne oz. srednje šole. Inovativni oddelek v višjih strokovnih šolah vključuje študente iz posameznega višješolskega programa. Oddelčni zbor v višji strokovni šoli zajema strokovne delavce posameznega programa.

Medpredmetno sodelovanje pomeni interdisciplinarno povezovanje, pouk pomeni predavanje in vaje. Šolsko leto pomeni študijsko leto.

1. **Ali je potrebno zaradi sprememb javnega razpisa in razpisne dokumentacije priložiti nov obrazec 1.7. Izjava o sodelovanju konzorcijskega partnerja – VIZ, če smo obrazec že poslali poslovodečemu partnerju?**

**ODG.:** Lahko se uporabi predhodni Obrazec 1.7., sprememba se nanaša samo na vključitev višjih strokovnih šol. Za njih je ključno, da uporabijo Obrazec s popravkom za SKLOP 1 in SKLOP 3.

1. **Kje lahko potencialni konzorcijski ali zunanji partnerji izrazimo pripravljenost za sodelovanje v projektu?**

**ODG.:** Uporabite Padlet, kjer predstavite vaš doprinos k projektu in objavite vaše kontaktne podatke. Povezava do Padleta: [Informativni dan JR NOO EKSPERIMENTALNI PROJEKTI, 21. 6. 2023 (padlet.com).](https://padlet.com/borut_campelj/informativni-dan-jr-noo-eksperimentalni-projekti-21-6-2023-1tl4rl3vq48lhl1)

1. **Ali se VIZ lahko samostojno prijavi na javni razpis?**

**ODG.:** Ne, prijavo na javni razpis odda vodja konzorcija v imenu vseh vključenih VIZ in drugih konzorcijskih partnerjev.

1. **Kaj pomenita 2 roka za prijavo?**

**ODG.:** Ministrstvo bo po izboru prijav iz 1. roka na spletni strani javnega razpisa objavilo razpoložljiva sredstva za prijavo na 2. rok.

1. **Ali lahko VIZ med izvajanjem projekta povabi k sodelovanju zunanje partnerje, ki jih ni navedel ob prijavi projekta?**

**ODG.:** Da, VIZ lahko kadarkoli med izvajanjem projekta vključi druge zunanje izvajalce.

1. **Ali je lahko zunanji izvajalec pravna ali fizična oseba iz tujine?**

**ODG.:** Da.

1. **Ali je treba predplačilo v celoti porabiti v tekočem koledarskem letu?**

**ODG.:** Da.

1. **Kako razdeliti finančna sredstva znotraj konzorcija?**

**ODG.:** Edina zahteva javnega razpisa je, da je 75 % sredstev namenjenih VIZ.

1. **Iz razpisne dokumentacije je razvidno, da lahko VIZ pridobi sredstva samo, če na projektu zaposli strokovnjake oz. sklene z zunanjimi izvajalci avtorske/podjemne pogodbe.**
2. **Glede na to, da je zahteva v SKLOPu 1, da v posameznem inovativnem oddelku sodeluje vsaj 75 % oddelčnega učiteljskega zbora, ali mora biti potem vsaj 75 % učiteljev iz inovativnega oddelka delno zaposlenih na projektu?**
3. **Če je odgovor na prvo vprašanje NE, ali lahko učitelji, ki niso delno zaposleni na projektu, dobijo povečan obseg dela z naslova delovne uspešnosti (POD) iz 40 % pavšala?**

**ODG.:**

1. Ne. Dovolj je, da je na projektu (v celoti ali delno) zaposlena vsaj ena oseba, npr. koordinator na VIZ. Lahko pa je v deležu zaposlenih več oseb.
2. Da.
3. **Smo manjši vrtec in načrtujemo prijavo v SKLOP 3. V nobenem primeru ne bomo mogli zagotoviti več kot 4 inovativne skupine, zahteva razpisa pa je 12 skupin. Ali se zaradi posebnih objektivnih razlogov lahko oblikuje konzorcije tudi z več kot 10 VIZ, če lahko le na tak način zadostimo kazalniku za SKLOP 3 (120 inovativnih oddelkov oz. skupin)? V našem konzorciju bi sodelovalo več kot 10 VIZ, saj bi prijavili več vrtcev, da bomo lahko zadostili skupno število 120, pri tem bomo v vsakem vrtcu vključili maksimalno število objektivno možnih inovativnih skupin.**

**ODG.:** Naveden primer je skladen z javnim razpisom. Objektivne razloge navedite v obrazcu 1.7 (Izjava o sodelovanju VIZ SKLOP 3).

1. **Ali je v SKLOPU 3 predvidena višina sredstev za projekt 900.000 EUR ali 300.000 EUR?**

**ODG.:** Predvidena finančna dinamika na ravni posameznega konzorcija v okviru SKLOPA 3 je 900.000 EUR (Skupaj je za projekte iz SKLOPA 3 predvidenih 2.700.000 EUR).

|  |
| --- |
| **22. 6. 2023** |

1. **Ali lahko uporabimo kot oddelek tudi udeležence srednješolskega izobraževanja odraslih (gre za javno formalo izobraževanje in udeleženci so vpisani v CEUVIS in dobijo status dijaka)?**

**ODG.:** Ne.

1. **Ali se lahko na Javni razpis Eksperimentalni projekti - celovit razvoj digitalnih kompetenc in temeljnih znanj računalništva in informatike kot konzorcijski partnerji (vključno s poslovodečim) prijavijo tudi višje strokovne šole?**

**ODG.:** Na javni razpis se lahko vključijo vse javne višje strokovne šole in višje strokovne šole s koncesijo.

1. **Na naši osnovni šoli, ki ima tudi vrtec, želimo v projekti vključiti oba, vrtec in osnovno šolo. Ali se vrtec pri osnovni šolo na javnem razpisu šteje kot posamezni VIZ? Kako je z enotami vrtcev?**

**ODG.:** Možni sta obe kombinaciji:

1. Vrtec pri osnovni šoli se šteje kot posamezni VIZ, torej v tem primeru šola prijavi posebej vrtec in posebej šolo.
2. Osnovna šola prijavi vrtec in osnovno šolo skupaj kot en VIZ.

Posamezna enota vrtca pri osnovni šoli se ne šteje kot posamezni VIZ, ampak vse prijavljene enote vrtca skupaj kot en VIZ.

**26. 6. 2023**

1. **Ali so v prijavnici za SKLOP 3 v 6. točki »Kazalniki javnega razpisa« navedene pravilne minimalne vrednosti za posamezni kazalnik?**

**ODG.:** Ne, objavljen je popravek prijavnice za SKLOP 3.

Pravilne zahtevane minimalne vrednosti so:

* Vključeni VIZ: vsaj 10
* Izdelani učni scenarij: vsaj 330
* Objavljeni učni scenariji: vsaj 165
* Inovativni oddelki oz. skupine: vsaj 110

Pri kazalniku Didaktična priporočila za načrtovanje, izvedbo in evalvacijo digitalnega izobraževanja SKLOP 2 in SKLOP 3 vpiše vrednost 0.

1. **Ali je lahko partner v projektu tudi samostojni visokošolski zavod s koncesijo? Govorimo o dodatnih vsaj 2 institucijah, ki morajo biti potrebne pri sklopu 2. Ali je potrebno tudi tem institucijam izpolniti obrazce 1.3., 1.5, 1.7.?**

**ODG.:** Na razpis se lahko kot konzorcijski partnerji prijavijo javni visokošolski zavodi. Samostojni visokošolski zavodi pa lahko v projektih sodelujejo kot zunanji izvajalci.

1. **Vloga digitalnega koordinatorja in kdo lahko prevzame to vlogo?**

**ODG.:** Digitalni koordinator je član razvojnega tima, katerega naloge so opredeljene v Prilogi 1: Specifikacije (točka 2. 2. A). Digitalni koordinator je oseba, ki je odgovorna za učinkovito uporabo digitalnih tehnologij pri pouku ter ima dobro razumevanje, kako uporabljati različne tehnologije za izboljšanje učnih izkušenj in integracijo tehnologije v učni načrt.

1. **Ali moramo mi kot VIZ sami pridobiti konzorcijske partnerje pred prijavo?**

**ODG.:** Da.

1. **Ali je sprejemljivo elektronsko podpisovanje prijavne dokumentacije konzorcijskih partnerjev in vsega, kar je vezano na prijavnico (konzorcijske pogodbe, načrti aktivnosti in rezultatov projekta ipd.)? Ali je sprejemljiva kombinacija, saj bi nekateri konzorcijski partnerji elektronsko podpisovali, nekateri pa lastnoročno?**

**ODG.:** Vlogo je treba oddati v fizični obliki in v izvirnikih (originalih).  To pomeni, da mora biti konzorcijska pogodba fizično oz. lastnoročno podpisana s strani odgovornih oseb vseh konzorcijskih partnerjev. Ker oddaja vloge na JR zaenkrat še ni predvidena elektronsko, tudi konzorcijska pogodba ne more biti podpisana elektronsko, ker takoj ko se elektronsko podpisano pogodbo natisne, nastane kopija (izvirnik elektronsko podpisane pogodbe je v elektronski obliki, izvirnik fizično/lastnoročno podpisane pogodbe pa v fizični/natisnjeni obliki). Tudi za presojo je po JR v primeru razlik ali odsotnosti morebitne elektronske vloge praviloma ključna vloga v fizični obliki. Zato tudi predlagana kombinacija fizično in elektronsko ne more biti ustrezna.

**7. 7. 2023**

1. **Univerza se prijavlja kot nosilna članica / poslovodeči partner na javni razpis – SKLOP 3. Zaradi strokovnega kadra, so nas povabili tudi k sodelovanju kot partner za SKLOP 2 – se pravi, bi kot Univerza ali kot posamezna fakulteta sodelovali še v SKLOPU 2. Ali je to dovoljeno? Ali je dovoljena prijava kot poslovodeči partner za en sklop in istočasno kot partner za drugi sklop? Ali se lahko kot poslovodeči partner za SKLOP 3 prijavi Univerza, kot partner za SKLOP 2 pa samo JRO-fakulteta?**

**ODG.:** V javnem razpisu ni omejitev glede prijave na več sklopov.

1. **Pripravljamo prijavo za SKLOP 3 od vrtca do 5. razreda OŠ. Imamo izziv pri vnašanju strokovnih delavcev RIN (Obrazec 1.7) pri vrtcih, ki tega nimajo. V istem obrazcu nas zanima, če je v vrtcu 16 oddelkov in sta na vsakem oddelku 2 strokovna delavca, torej je 32 ljudi na projektu, ki jih vnesemo v Obrazec 1.8 (SSE zaposlenega)? Kdo vse je upravičen, da ga vpišemo v Obrazec 1.8 (SSE zaposlenega)?**

**ODG.:** Vrtci za področje RIN vpišete osebo, ki bo v projektu zadolžena za to področje. Obrazec 1.8 bo VIZ pripravil po izboru in ga trenutno ni potrebno izpolnjevati.  Na razpisu se ne pričakuje, da bodo vse osebe, ki bodo vključene v projektno skupino VIZ, tudi (delno) zaposlene. Glejte tudi odgovor na vprašanje 15. a. V obrazec 1.8 vpišete osebe, ki bodo delno ali v celoti zaposleni na projektu.

**10. 7. 2023**

1. **Zanima me glede vpisovanja kazalnikov v prijavnici. Kako naj jih načrtujemo? Nekateri so namreč na ravni konzorcija (npr. vključenost št. VIZ), drugi so na ravni celotnega javnega razpisa (npr. učni scenariji). Kako je, v kolikor jih načrtujemo sedaj več (npr. vključenih učiteljev, učečih se, št. scenarije, št. zunanjih izvajalcev), kot jih bomo izvedli? Ali so to zavezujoči kazalniki na ravni konzorcija?**

**ODG.:** Kazalniki so ključni za načrtovanje, spremljanje in vrednotenje projekta. Doseganje navedenih kazalnikov je zavezujoče, zato jih načrtujte čim bolj realno in racionalno. V prijavnici je za vsak posamezen sklop pri določenih kazalnikih navedeno minimalno število, ki jih mora projekt doseči. Opomba: Učni scenariji se načrtujejo na ravni konzorcija.

1. **Pristopi celovitega razvoja digitalnih kompetenc učečih se na VIZ – kaj je sploh šteje pod pristop? V konzorciju bomo namreč imeli enake pristope pri veh vključenih VIZ. Ali je potem dovolj 1 pristop v času trajanja projekta? V kolikor ne, kako naj potem to ovrednotimo?**

**ODG.:** Vsak VIZ v okviru projekta razvija in pripravi svoj pristop celovitega razvoja digitalnih kompetenc učečih se na VIZ (t. i. vsešolski pristop), ki zajema vsebinske in organizacijske elemente, katalog kompetenc, ter načrt širjenja rezultatov projekta in uvajanja sprememb po koncu projekta. Razumljivo je, da bo večji del pristopov podoben, vendar pa ima vsak VIZ specifičnosti, ki se nanašajo na sam VIZ: npr. število enot (enote vrtcev, podružnice), arhitektura in infrastruktura, število zaposlenih in njihove izkušnje, število oddelkov in učečih se, različne ravni kakovosti doseganja rezultatov, različne potrebe in prioritete VIZ, sodelovanje z lokalnim okoljem.

1. **Didaktična priporočila za načrtovanje, izvedbo in evalvacijo digitalnega izobraževanja – kaj se šteje pod priporočila? Ali v to šteje že priporočilo za eno od teh področij ali samo skupno? Mi bomo oblikovali skupno, ki ga nameravamo potem še nadgrajevati. Kako naj potem ovrednotimo nadgradnjo? Kot novo priporočilo?**

**ODG.:** Skladno z razpisno dokumentacijo za SKLOP 2 in SKLOP 3 ni potrebno pripraviti didaktičnih priporočil (glejte odgovor na vprašanje št. 21).

1. **Strokovni prispevki na SIO.si – Ali so tukaj mišljeni zgolj kot članki ali prav pripravljena gradiva?**

**ODG.:** Strokovni prispevki na SIO.si predstavljajo vsebinske rezultate projekta in so namenjeni promociji ter širjenju dobre prakse.

**17. 7. 2023**

1. **Koliko vlog je bilo oddanih na javnih razpis Eksperimentalni projekti - celovit razvoj digitalnih kompetenc in temeljnih znanj računalništva in informatike – 2. sklop?**

**ODG.:** V prvem prijavnem roku smo prejeli eno vlogo za 1. sklop in eno vlogo za 3. sklop.

1. **Katere vlogo bodo upoštevane kot pravočasno prispele?**

**ODG.:**Kot pravočasne bodo upoštevane vloge, ki bodo v posameznem roku, ne glede na način dostave, prispele v vložišče ministrstva. Vloge za 2. prijavni rok morajo biti v vložišču ministrstva, najkasneje do 27. 9. 2023 do 15.30.

**14. 9. 2023**

1. **Ali se predvideva, da bo v letošnjem šolskem letu prišlo do zmanjšanja obsega izvedbe 24 ur predvidenih za sklop 3 (6.-9. razred), glede na to, da je realno pričakovati, da zaradi zamika samega postopka prijave na drugi rok, v letošnjem koledarskem letu ne bo mogoče izpeljati večjega obsega aktivnosti in je tako šolsko leto skoraj prepolovljeno. Izvedba vseh 24 ur v drugi polovici šolskega leta predstavlja za VIZe kar velik operativni zalogaj.**

**ODG.:** Ne.

1. **Glede dodatnih ur bi prosil samo za potrditev razumevanja - 24 dodatnih ur (sklop 3 - 6.-9. razred) pomeni 24 dodatnih ur na inovativni oddelek/šolsko leto?**

**ODG.:** Da.

1. **Ali lahko v projektu sodelujejo tudi oddelki iz OŠ z nižjim izobrazbenim standardom?**

**ODG.:** Da**.**

1. **Ali lahko predvidene projektne vsebine vključimo v obstoječe učne ure v obsegu nerazvrščenih ur v učnem načrtu in obstoječe dneve dejavnosti ali moramo te vsebine dodati k že načrtovanim uram in dnevom dejavnosti (npr. po veljavnem predmetniku načrtujemo 10 dni dejavnosti, ali moramo organizirati dodatnega, enajstega, ali pa lahko projektne vsebine vključimo v obstoječe?)**

**ODG.:** Lahko v obstoječe učne ure v obsegu nerazvrščenih ur.

**19.9.2023**

1. **Prosim za potrditev/zavrnitev naslednjih vprašanj:**
* **zahtevanih 16ur/oddelek lahko izvedemo v okviru z učnim načrtom nerazvrščenih ur pri posameznih predmetih. Posledično ne potrebujemo nobenih dodatnih ur v urniku in ne soglasij staršev ... učitelji, ki s svojimi vsebinami sodelujejo v projektu, svoji letni pripravi priložijo prilogo, kjer navedejo način koriščenja nerazvrščenih ur za vsebine projekta (trajanje, vsebina, cilji, dejavnosti).**

**ODG.:** Da, pri čemer je treba za izvedbo ur dejavnosti za opolnomočenje s temeljnimi vsebinami RIN zagotoviti strokovnjake: učitelj RIN, strokovnjaki iz konzorcijskih partnerjev in zunanji izvajalci projekta, npr.: podjetja, neprofitne organizacije, društva, mladinske organizacije, VIZ, fakultete (tudi študentje pedagoških ali računalniških smeri), v posameznih primerih pa izvajati tudi medgeneracijsko izobraževanje (bivši učenci ali dijaki; starejši učenci ali dijaki; starši in drugi).

* **za pridobitev kvote ur iz dnevov dejavnosti lahko obstoječim dnem dejavnosti, ki jih imamo planirane z letnim delovnim načrtom spremenimo "ime in vrsto dejavnosti", tako nam ni potrebno načrtovati in izvajati nobenega dodatnega dneva dejavnosti.**

**ODG.:** Da.

* **na šoli potrebujemo eno ali več oseb, ki so na projektu zaposleni.**

**ODG.:** Da.

* **plačilo v projektu sodelujočim učiteljem lahko "plačamo" tudi v naravi; ovrednotimo njihovo delo in v tej vrednosti nabavimo opremo.**

**ODG.:** Na projektu morajo biti osebe, ki so zaposlene oz. razporejene v deležu s pravno podlago (aneksom k pogodbi) na projekt. Za ta del zaposleni dobi plačilo. Iz te vrednosti  se bo izračunal mesečni strošek, na katerega je vezan pavšal v višini 40 %. Pavšal je namenjen pokrivanju vseh preostalih stroškov za uspešno izvajanje projekta. Tega stroška se ne dokazuje.

1. **Kot strokovni delavec v razvojni skupini se predvideva strokovni delavec s področja RIN - ker imajo določene šole te delavce že polno zaposlene v letošnjem šolskem letu ali je možno, formalno strokovnega delavca s področja RIN dodati v drugem letu, on pa v letošnjem sodeluje na projektu aktivno ampak njegov čas ni alociran na projekt.**

**ODG.:** V SKLOPU 3 mora biti član razvojne skupine strokovnjak s področja RIN za celotno obdobje, za katerega pa ni nujno, da je prerazporejen na projekt.

1. **Prosim še za primer dobre prakse kako se razporedi na projekt delavca, ki je trenutno že polno zaposlen v okviru vseh zakonskih možnosti na ta projekt (če je seveda to sploh možno). Imamo primer, ko bi bil vodja projekta, pa ne more imeti več dodatne obremenitve.**

**ODG.:** Mora biti skladno z zakonodajo.

1. **Ali sodelujoči strokovni delavci dobijo točke za napredovanje?**

**ODG.:** Da, skladno s pravilnikom o napredovanju.

1. **Kako se določi kvoto strokovnih delavcev v primeru inovativnega oddelka od katerih se določi 30%, npr: kjer imajo več različnih učiteljev za učne skupine učencev z odločbo, dodatne podpore... V konkretnem primeru je šola naštela z oddelkom povezanih kar 21 učiteljev?**

**ODG.:** Sodelovati mora vsaj 30%, ki poučuje cel razred oz. skupino.

1. **Ali se ure, ki so izvedene v okviru dnevov dejavnosti (RIN vsebine) pred podpisom pogodbe lahko štejejo še v kvoto 24 ur za letošnje leto?**

**ODG.:** Upoštevate lahko dejavnosti izvedene v šolskem letu, vendar upravičeni stroški so od izdaje pozitivnega sklepa.

1. **Ali se lahko dodatne ure izvedejo tudi v obliki raziskovalnega tabora?**

**ODG.:**Da, v primeru, da sodeluje cel oddelek oz. skupina.

1. **Ali je lahko član razvojne skupine nekdo, ki ni redno zaposlen?**

**ODG.:**Da.

1. **V obrazcu 1.3 ocenjena vrednost pomeni alokacija stroškov na to aktivnost?**

**ODG.:** Da.